Den 9. oktober i år faldt der dom i sagen om en 15-årig drengs død i Hørby. Den 33-årig Jens Kristensen blev kendt skyldig i at have forårsaget den den unge mands død, og blev idømt 3 års ubetinget fængsel. Da han modtog dommen meddelte han, at han ville overveje at anke dommen, og det har han nu gjort. Sagen er anket til landsretten, og derfor skal den nu gå om. - Vi er uenige i byrettens dom. Både bevisvurderingen og strafudmålingen, siger Helle Kaad Iversen. Hun er forsvarsadvokat for den nu dømte 33-årige Jens Kristensen - Vi går derfor efter at få et andet udfald i landsretten, siger hun til TV2 Nord. Dermed skal alle parter igennem hele sagen igen, men datoen for, hvornår retsagen går i gang er endnu uvist.
Sagen om en 15-årig dreng fra Hørby, der blev fundet livløs på et baneanlæg den 28. marts, skal føres igen i landsretten. Den dømte har anket dommen fra byretten.